ΑΙΤΙΟΛΟΓΙΚΗ ΕΚΘΕΣΗ

1. ΠΛΑΙΣΙΟ ΤΗΣ ΠΡΟΤΑΣΗΣ

(1) Το πεδίο εφαρμογής της Κοινής Αλιευτικής Πολιτικής (ΚΑΠ) εκτείνεται σε αυτόνομα εμπορικά μέτρα της Ευρωπαϊκής Ένωσης όσον αφορά τα προϊόντα αλιείας και υδατοκαλλιέργειας. Δεδομένου ότι η ΚΑΠ αποτελεί σήμερα αντικείμενο μεταρρύθμισης, τα αυτόνομα εμπορικά μέτρα που ισχύουν όσον αφορά τα αλιευτικά προϊόντα πρέπει επίσης να μεταρρυθμιστούν ώστε να εξασφαλιστεί περαιτέρω απλούστευση, ευελιξία, διαφάνεια και συνοχή σύμφωνα με τους στόχους της μεταρρύθμισης της ΚΑΠ[1].

(2) Ο εφοδιασμός της ΕΕ με ορισμένα αλιευτικά προϊόντα βασίζεται σε μεγάλο βαθμό στις εισαγωγές. Κατά τα τελευταία 15 έτη η ΕΕ εξαρτάται περισσότερο από τις εισαγωγές ώστε να ικανοποιούνται οι ανάγκες της ως προς την κατανάλωση αλιευτικών προϊόντων: ο βαθμός αυτάρκειας της ΕΕ σε προϊόντα αλιείας μειώθηκε από 57% σε 38%. Ο κύριος σκοπός των αυτόνομων εμπορικών μέτρων για τα προϊόντα αλιείας και υδατοκαλλιέργειας είναι να είναι σε θέση η μεταποιητική βιομηχανία στην ΕΕ να εισάγει πρώτες ύλες από τρίτες χώρες για περαιτέρω μεταποίηση, αδασμολόγητα ή με μειωμένους δασμούς.

(3) Ο παρών κανονισμός θα αντικαταστήσει, θα συγχωνεύσει και θα τροποποιήσει, ανάλογα με την περίπτωση, τρία υφιστάμενα καθεστώτα για αυτόνομες ποσοστώσεις και αναστολές όσον αφορά αλιευτικά προϊόντα, και συγκεκριμένα:

(4) Τον κανονισμό (ΕΚ) αριθ. 1062/2009 του Συμβουλίου της 26ης Οκτωβρίου 2009 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2010-2012 και για την κατάργηση του κανονισμού (ΕΚ) αριθ. 824/2007[2] για να εξασφαλιστούν οι κατάλληλες συνθήκες εφοδιασμού της βιομηχανίας της ΕΕ με ορισμένα αλιευτικά προϊόντα.

(5) Το άρθρο 28 και το παράρτημα VI του κανονισμού (EΚ) αριθ. 104/2000 του Συμβουλίου της 17ης Δεκεμβρίου 1999 για την κοινή οργάνωση των αγορών των προϊόντων αλιείας και υδατοκαλλιέργειας[3] που θεσπίζει καθεστώς αναστολής των δασμών όσον αφορά ορισμένα προϊόντα αλιείας (7 προϊόντα).

(6) Τον κανονισμό (ΕΕ) αριθ. 1344/2011 του Συμβουλίου της 19ης Δεκεμβρίου 2011 για την αναστολή των αυτόνομων δασμών του κοινού δασμολογίου για ορισμένα γεωργικά, αλιευτικά και βιομηχανικά προϊόντα και την κατάργηση του κανονισμού (ΕΚ) αριθ. 1255/96[4] που περιέχει περιορισμένο αριθμό αναστολών αλιευτικών προϊόντων (5 προϊόντα).

(7) Οι υφιστάμενες αναστολές θα μετατραπούν σε ποσοστώσεις που θα αντιστοιχούν σε ποσότητες επαρκώς μεγάλες ώστε να εγγυώνται τη δυνατότητα πρόβλεψης για τους μεταποιητές της ΕΕ.

2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ

Οι μεταποιητές στην ΕΕ και σειρά κρατών της ΕΕ έχουν ζητήσει τη συνέχιση των αυτόνομων εμπορικών μέτρων για τα προϊόντα αλιείας ώστε να εξασφαλιστεί ο εφοδιασμός της μεταποιητικής βιομηχανίας της ΕΕ.

Οι διαβουλεύσεις με τους παραγωγούς και τους μεταποιητές της ΕΕ πραγματοποιήθηκαν από τον Σεπτέμβριο του 2011 έως τον Φεβρουάριο του 2012 στο πλαίσιο της συμβουλευτικής επιτροπής αλιείας και υδατοκαλλιέργειας.

Οι διαβουλεύσεις με τα κράτη μέλη της ΕΕ έλαβαν χώρα από τον Οκτώβριο του 2011 έως τον Ιανουάριο του 2012 στο πλαίσιο της επιτροπής που προβλέπεται στον κανονισμό (EΚ) αριθ. 104/2000 του Συμβουλίου.

Μονομερή μέτρα σχετικά με το εμπόριο που ισχύουν στα αλιευτικά προϊόντα αξιολογήθηκαν πρόσφατα στο πλαίσιο της Εκτίμησης Επιπτώσεων της Κοινής Οργάνωσης των Αγορών (ΚΟΑ). Επιπλέον, όσον αφορά τις αναστολές αλιευτικών προϊόντων του κανονισμού (EΕ) αριθ. 1344/2011, το μελλοντικό καθεστώς θα συνίσταται στη μεταφορά υφιστάμενου καθεστώτος που αναθεωρείται ανά εξάμηνο από την Ευρωπαϊκή Επιτροπή σε διαβούλευση με τα κράτη μέλη της ΕΕ στο πλαίσιο της ομάδας «Δασμολογική οικονομία» στην οποία τα αλιευτικά προϊόντα αντιστοιχούν σε ασήμαντο ποσοστό.

Σε κάθε περίπτωση, ο κύριος αντίκτυπος του υφιστάμενου κανονισμού είναι η απώλεια εσόδων για τον προϋπολογισμό της ΕΕ, η οποία εν συνεχεία μεταφράζεται σε δασμολογικές προτιμήσεις και σε ανταγωνιστικές πρώτες ύλες για τους μεταποιητές προϊόντων αλιείας της ΕΕ . Κατά μέσο όρο, οι εισαγωγές αλιευτικών προϊόντων στο πλαίσιο των αυτόνομων δασμολογικών ποσοστώσεων εκτιμάται ότι αντιπροσωπεύουν ποσοστό 4,5% κατ’ αξία επί του συνόλου των εισαγωγών προϊόντων αλιείας και υδατοκαλλιέργειας της ΕΕ, ενώ οι εισαγωγές στο πλαίσιο αναστολών όσον αφορά προϊόντα αλιείας και υδατοκαλλιέργειας αντιστοιχούν περίπου σε ποσοστό 5,2% κατ’ αξία όλων των εισαγωγών αλιευτικών προϊόντων της ΕΕ. Οι αυτόνομες δασμολογικές ποσοστώσεις και οι αναστολές προϊόντων αλιείας και υδατοκαλλιέργειας αντιστοιχούν σε μέγιστη απώλεια εσόδων του προϋπολογισμού της ΕΕ ύψους περίπου 175 εκατ. ευρώ ετησίως.

Ωστόσο, οι αυτόνομες δασμολογικές ποσοστώσεις και αναστολές είχαν και θετικό αντίκτυπο όσον αφορά την ανταγωνιστικότητα της μεταποιητικής βιομηχανίας της ΕΕ. Συνέβαλαν και στη διατήρηση και στη δημιουργία θέσεων εργασίας και παραγωγής σε ορισμένους συγκεκριμένους τομείς και χώρες στην ΕΕ.

3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

Νομική βάση

Άρθρο 31 της Συνθήκης για τη λειτουργία της Ευρωπαϊκής Ένωσης.

Αρχή της επικουρικότητας

Οι δασμοί του κοινού δασμολογίου εμπίπτουν στην αποκλειστική αρμοδιότητα της Ένωσης. Συνεπώς η αρχή της επικουρικότητας δεν εφαρμόζεται για τις εν λόγω διατάξεις.

Αρχή της αναλογικότητας

Η πρόταση συνάδει με την αρχή της αναλογικότητας για τον εξής λόγο:

Η τελωνειακή ένωση συνιστά κοινή πολιτική και συνεπώς πρέπει να εφαρμοστεί μέσω κανονισμού που θα εγκριθεί από το Συμβούλιο.

4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Βλ. το «Δημοσιονομικό δελτίο» παρακάτω.

2012/0174 (NLE)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με τη λήψη εμπορικών μέτρων ώστε να εξασφαλιστεί ο εφοδιασμός των μεταποιητών της Ένωσης με ορισμένα προϊόντα αλιείας από το 2013 έως το 2015, για την τροποποίηση των κανονισμών (EΚ) αριθ. 104/2000 και (EΕ) αριθ. 1344/2011 και την κατάργηση του κανονισμού (EΚ) αριθ. 1062/2009

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31,

Έχοντας υπόψη την πρόταση της Ευρωπαϊκής Επιτροπής[5],

Εκτιμώντας τα ακόλουθα:

(1) Το πεδίο εφαρμογής της Κοινής Αλιευτικής Πολιτικής εκτείνεται σε αυτόνομα εμπορικά μέτρα της Ένωσης όσον αφορά τα προϊόντα αλιείας και υδατοκαλλιέργειας. Εφόσον η Κοινή Αλιευτική Πολιτική αποτελεί αντικείμενο μεταρρύθμισης, πρέπει να μεταρρυθμιστούν και τα αυτόνομα εμπορικά μέτρα με στόχο τη μεγαλύτερη απλούστευση, διαφάνεια και συνοχή, σε ευθυγράμμιση με τους στόχους της μεταρρύθμισης.

(2) Ο εφοδιασμός της Ένωσης με ορισμένα προϊόντα αλιείας εξαρτάται σήμερα από εισαγωγές προελεύσεως τρίτων χωρών. Κατά τα τελευταία 15 έτη η Ένωση εξαρτάται περισσότερο από τις εισαγωγές ώστε να ικανοποιηθούν οι ανάγκες της ως προς την κατανάλωση αλιευτικών προϊόντων: ο βαθμός αυτάρκειας της ΕΕ σε προϊόντα αλιείας μειώθηκε από 57% σε 38%. Για να μην τεθεί σε κίνδυνο η παραγωγή αλιευτικών προϊόντων στην Ένωση και για την εξασφάλιση του επαρκούς εφοδιασμού της μεταποιητικής βιομηχανίας της Ένωσης, πρέπει να ανασταλούν εν μέρει ή πλήρως οι τελωνειακοί δασμοί για σειρά προϊόντων εντός δασμολογικών ποσοστώσεων εύλογης ποσότητας. Για να εξασφαλιστούν ισότιμοι όροι ανταγωνισμού για τους παραγωγούς της Ένωσης, πρέπει να ληφθεί επίσης υπόψη ο ευαίσθητος χαρακτήρας των μεμονωμένων προϊόντων αλιείας στην αγορά της Ένωσης.

(3) Βάσει του κανονισμού (ΕΚ) αριθ. 1062/2009[6] του Συμβουλίου, προβλέπεται το άνοιγμα και ο τρόπος διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας για την περίοδο 2010-2012. Για να εξασφαλιστούν οι κατάλληλες συνθήκες εφοδιασμού της βιομηχανίας της Ένωσης κατά την περίοδο 2013 έως 2015, ο εν λόγω κανονισμός πρέπει να καταργηθεί και να αντικατασταθεί από νέο κανονισμό.

(4) Το άρθρο 28 και το παράρτημα VI του κανονισμού (EΚ) αριθ. 104/2000 του Συμβουλίου της 17ης Δεκεμβρίου 1999 για την κοινή οργάνωση των αγορών των προϊόντων αλιείας και υδατοκαλλιέργειας[7] θεσπίζει την αναστολή των δασμών όσον αφορά ορισμένα προϊόντα αλιείας. Οι εν λόγω αναστολές θα λήξουν το αργότερο όταν τεθεί σε ισχύ ο προτεινόμενος νέος κανονισμός του Ευρωπαϊκού Κοινοβουλίου και του Συμβουλίου για την κοινή οργάνωση των αγορών των προϊόντων αλιείας και υδατοκαλλιέργειας[8]. Για να εξασφαλιστεί η συνέχεια του εφοδιασμού της Ένωσης με ορισμένα προϊόντα αλιείας, πρέπει να θεσπιστεί σειρά αυτόνομων δασμολογικών ποσοστώσεων οι οποίες να αντικαθιστούν πλήρως ή εν μέρει τις εν λόγω αναστολές. Συνεπώς, το άρθρο 28 και το παράρτημα VI του κανονισμού (EΚ) αριθ. 104/2000 πρέπει να απαλειφθούν. Οι νέες αυτόνομες δασμολογικές ποσοστώσεις πρέπει να αντιστοιχούν σε επαρκή ποσότητα ώστε να εξασφαλίζεται η δυνατότητα πρόβλεψης και η συνέχιση των εισαγωγών.

(5) Ο κανονισμός (ΕΕ) αριθ. 1344/2011 του Συμβουλίου της 19ης Δεκεμβρίου 2011 για την αναστολή των αυτόνομων δασμών του κοινού δασμολογίου για ορισμένα γεωργικά, αλιευτικά και βιομηχανικά προϊόντα και την κατάργηση του κανονισμού (ΕΚ) αριθ. 1255/96[9] περιέχει περιορισμένο αριθμό αναστολών αλιευτικών προϊόντων. Για να βελτιωθεί η συνοχή και για να εξορθολογιστούν το σύστημα και οι διαδικασίες αυτόνομων προτιμήσεων της Ένωσης όσον αφορά τα αλιευτικά προϊόντα, πρέπει να θεσπιστεί σειρά αυτόνομων δασμολογικών ποσοστώσεων οι οποίες να αντικαθιστούν πλήρως ή εν μέρει τις εν λόγω αναστολές. Κατά συνέπεια, πρέπει να απαλειφθούν οι αναφορές σε προϊόντα αλιείας του παραρτήματος στον κανονισμό (EΚ) αριθ. 1344/2011. Οι νέες αυτόνομες δασμολογικές ποσοστώσεις πρέπει να αντιστοιχούν σε επαρκή ποσότητα ώστε να εξασφαλίζεται η δυνατότητα πρόβλεψης και η συνέχιση των εισαγωγών.

(6) Θα πρέπει να διασφαλιστεί η υπό ίσους όρους και συνεχής πρόσβαση όλων των εισαγωγέων της Ένωσης στις δασμολογικές ποσοστώσεις που προβλέπονται στον παρόντα κανονισμό και η αδιάλειπτη εφαρμογή των δασμών που προβλέπονται για τις ποσοστώσεις αυτές σε όλες τις εισαγωγές των εν λόγω προϊόντων, σε όλα τα κράτη μέλη, μέχρι την εξάντληση των δασμολογικών ποσοστώσεων.

(7) Για να διασφαλιστεί η αποτελεσματικότητα της κοινής διαχείρισης των δασμολογικών ποσοστώσεων, θα πρέπει να επιτραπεί στα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές τους. Αυτή η μέθοδος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία θα πρέπει, για τον λόγο αυτό, να μπορεί να παρακολουθεί τον ρυθμό εξάντλησης των ποσοστώσεων και να ενημερώνει σχετικά τα κράτη μέλη.

(8) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα[10], προβλέπει ένα σύστημα διαχείρισης των δασμολογικών ποσοστώσεων το οποίο ακολουθεί τη χρονολογική σειρά των ημερομηνιών υποβολής των διασαφήσεων για τη θέση σε ελεύθερη κυκλοφορία. Η Επιτροπή και τα κράτη μέλη θα πρέπει να διαχειρίζονται σύμφωνα με το εν λόγω σύστημα τις δασμολογικές ποσοστώσεις που ανοίγονται με τον παρόντα κανονισμό.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι εισαγωγικοί δασμοί για τα προϊόντα που απαριθμούνται στο παράρτημα αναστέλλονται, εντός των ορίων των δασμολογικών ποσοστώσεων, κατά τους αναγραφόμενους συντελεστές και τις αναγραφόμενες περιόδους και μέχρι τις ποσότητες που αναφέρονται για καθένα από αυτά.

Άρθρο 2

Η διαχείριση των δασμολογικών ποσοστώσεων που προβλέπονται στο άρθρο 1 πραγματοποιείται σύμφωνα με τα άρθρα 308α, 308β και 308γ (1) του κανονισμού (ΕΟΚ) αριθ. 2454/93.

Άρθρο 3

Η Επιτροπή και οι τελωνειακές αρχές των κρατών μελών συνεργάζονται στενά για τη διασφάλιση ορθής διαχείρισης και ελέγχου της εφαρμογής του παρόντος κανονισμού.

Άρθρο 4

1. Ο κανονισμός (EK) αριθ. 1062/2009 καταργείται.

2. Στον κανονισμό (ΕΚ) αριθ. 104/2000, το άρθρο 28 και το παράρτημα VI απαλείφονται.

3. Στο παράρτημα του κανονισμού (EΕ) αριθ. 1344/2011, οι καταχωρίσεις που αφορούν τα αλιευτικά προϊόντα με τους κωδικούς TARIC 0302 89 90 30, 0302 90 00 95, 0303 90 90 91, 0305 20 00 11, 0305 20 00 30, 1604 11 00 20, 1604 32 00 10, 1605 10 00 11 και 1605 10 00 19, απαλείφονται.

Άρθρο 5

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Ιανουαρίου 2013 έως τις 31 Δεκεμβρίου 2015.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Αύξων αριθ. || Κωδικός ΣΟ || Κωδικός TARIC || Περιγραφή εμπορευμάτων || Ετήσια ποσόστωση (σε τόνους) || Ποσοστωτικός δασμός || Περίοδος ποσόστωσης

09.2759 || ex 0302 51 10 ex 0302 51 90 ex 0302 59 10 ex 0303 63 10 ex 0303 63 30 ex 0303 63 90 ex 0303 69 10 || 20 10 10 10 10 10 10 || Μπακαλιάρος (Gadus morhua, Gadus ogac, Gadus macrocephalus),και ψάρια του είδους Boreaogadus saida, με εξαίρεση τα συκώτια, αυγά και σπέρματα, νωπός, διατηρημένος με απλή ψύξη ή κατεψυγμένος, για μεταποίηση (1) (2) || 60 000 || 0% || 1.1.2013-31.12.2015

09.2765 || ex 0305 62 00 ex 0305 69 00 || 20 25 29 10 || Μπακαλιάρος (Gadus morhua, Gadus ogac, Gadus macrocephalus) και ψάρια του είδους Boreogadus saida, αλατισμένα ή σε άλμη, αλλά όχι αποξηραμένα ή καπνιστά, για μεταποίηση (1) (2) || 2 600 || 0% || 1.1.2013-31.12.2015

09.2776 || ex 0304 71 10 ex 0304 71 90 ex 0304 95 21 ex 0304 95 25 || 10 10 10 10 || Μπακαλιάρος (Gadus morhua. Gadus macrocephalus), κατεψυγμένα φιλέτα και κατεψυγμένο κρέας, για μεταποίηση (1) (2) || 23 000 || 0% || 1.1.2013-31.12.2015

09.2761 || ex 0304 79 50 ex 0304 79 90 ex 0304 99 99 || 10 11 17 85 || Γρεναδιέρος της Ν. Ζηλανδίας (Macruronus spp.), κατεψυγμένα φιλέτα και άλλο κατεψυγμένο κρέας, για μεταποίηση [1] [2] || 20 000 || 0% || 1.1.2013-31.12.2015

09.2794 || ex 0306 16 99 ex 0306 26 90 ex 1605 21 90 ex 1605 29 00 || 20 12 92 45 50 || Γαρίδες του είδους Pandalus borealis έστω και με το όστρακό τους, νωπές, διατηρημένες με απλή ψύξη ή κατεψυγμένες, που προορίζονται για μεταποίηση· βρασμένες και αποφλοιωμένες, για μεταποίηση (1) (2) (4) || 33 300 || 0% || 1.1.2013-31.12.2015

09.2800 || ex 16052190 ex16052900 || 55 60 || Γαρίδες του είδους Pandalus jordani· βρασμένες και αποφλοιωμένες, για μεταποίηση (1) (2) (4) || 5 000 || 0% || 1.1.2013-31.12.2015

09.2802 || ex 03061792 ex 03062799 || 10 10 || Γαρίδες του είδους Penaeus Vannamei, έστω και με το όστρακό τους, νωπές, διατηρημένες με απλή ψύξη ή κατεψυγμένες, που προορίζονται για μεταποίηση(1) (2) || 20 000 || 0% || 1.1.2013-31.12.2015

09.2760 || ex 0303 66 11 ex 0303 66 12 ex 0303 66 13 ex 0303 66 19 ex 0303 89 70 || 10 10 10 11 91 10 || Μερλούκιος (Merluccius spp. με εξαίρεση τα είδη Merluccius merluccius, Urophycis spp.) και Κοκκινοφίδιο (Genypterus blacodes), κατεψυγμένος, για μεταποίηση (1) (2) || 12 000 || 0% || 1.1.2013-31.12.2015

09.2774 || ex 0304 74 19 ex 0304 95 50 || 10 20 || Μπακαλιάρος του Ειρηνικού (Merluccius productus), κατεψυγμένα φιλέτα και άλλο κρέας για μεταποίηση (1) (2) || 12 000 || 0% || 1.1.2013-31.12.2015

09.2770 || ex 0305 63 00 || 10 || Γαύρος (Engraulis anchoita), αλατισμένος ή σε άλμη, αλλά όχι αποξηραμένος ή καπνιστός, για μεταποίηση (1) (2) || 1 500 || 0% || 1.1.2013-31.12.2015

09.2788 || ex 0302 41 00 ex 0303 51 00 ex 0304 59 50 ex 0304 86 00 ex 0304 99 23 || 10 10 10 10 10 || Ρέγγες (Clupea harengus, Clupea pallasii), βάρους άνω των 100 γρ. ανά τεμάχιο ή πλευρά ρέγγας βάρους άνω των 80 γρ. ανά τεμάχιο, με εξαίρεση τα συκώτια, τα αυγά και σπέρματα, για μεταποίηση (1) (2) || 15 000 || 0% || 1.10.2013-31.12.2013 1.10.2014-31.12.2014 1.10.2015-31.12.2015

09.2792 || ex 1604 12 99 || 31 41 || Ρέγγες, με καρυκεύματα και/ή ξίδι, σε άλμη για μεταποίηση (1) (2) || 10 000 || 6% || 1.1.2013-31.12.2015

09.2790 || ex 1604 14 16 || 20 30 40 95 || Φιλέτα γνωστά ως «κόντρα φιλέτα» τόνου και παλαμίδας, για μεταποίηση (1) (2) || 20 000 || 0% || 1.1.2013-31.12.2015

09.2762 || ex 0306 11 90 ex 0306 21 90 || 10 10 || Καραβίδες (Palinurus spp., Panulirus spp., Jasus spp.), ζωντανές, διατηρημένες με απλή ψύξη, κατεψυγμένες, για μεταποίηση [1] [2] [3] || 200 || 6% || 1.1.2013-31.12.2015

09.2785 || ex 0307 49 59 ex 0307 99 11 || 10 10 || Σώματα καλαμαριών (Ommastrephes spp. — με εξαίρεση τα είδη Ommastrephes sagittatus —, Nototodarus spp., Sepioteuthis spp.) και Illex spp., κατεψυγμένοι, με το δέρμα και τα πτερύγια, για μεταποίηση [1] [2] || 45 000 || 0% || 1.1.2013-31.12.2015

09.2786 || ex 0307 49 59 ex 0307 99 11 || 20 20 || Καλαμάρια (Ommastrephes spp. — με εξαίρεση τα είδη Ommastrephes sagittatus —, Nototodarus spp., Sepioteuthis spp.) και Illex spp., κατεψυγμένα ολόκληρα, με τα πλοκάμια και τα πτερύγια, για μεταποίηση(1) (2) || 2 000 || 0% || 1.1.2013-31.12.2015

09.2777 || ex 0303 67 00 ex 0304 75 00 ex 0304 94 90 || 10 20 20 || Γάδος της Αλάσκας (Theragra chalcogramma), κατεψυγμένα φιλέτα και άλλο κρέας, για μεταποίηση (1) (2) || 260 000 || 0% || 1.1.2013-31.12.2015

09.2772 || ex 0304 93 10 ex 0304 94 10 ex 0304 95 10 ex 0304 99 10 || 10 10 10 10 || Σουρίμι, κατεψυγμένο, για μεταποίηση (1) (2) || 40 000 || 0% || 1.1.2013-31.12.2015

09.2746 || ex 0302 89 90 || 30 || Κόκκινος λουτιάνος (Lutjanus purpureus), νωπός, διατηρημένος, που προορίζεται για μεταποίηση(1)(2) || 1 500 || 0% || 1.1.2013-31.12.2015

09.2748 || ex 0302 90 00 ex 0303 90 90 ex 0305 20 00 || 95 91 11 || Πλυμμένα αυγά ψαριών, νωπά, διατηρημένα με απλή ψύξη ή κατεψυγμένα, αλατισμένα ή σε άλμη || 10 000 || 0% || 1.1.2013-31.12.2015

09.2750 || ex 1604 32 00 || 10 || Πλυμμένα αυγά ψαριών, απαλλαγμένα από τις συναφείς ίνες και σπλάχνα, και απλώς αλατισμένα ή σε άλμη, που προορίζονται για μεταποίηση(1) || 5 000 || 0% || 1.1.2013-31.12.2015

09.2764 || ex 1604 11 00 || 20 || Σολομοί Ειρηνικού (Oncorhynchus spp.), που προορίζονται για τη μεταποιητική βιομηχανία για την παρασκευή πάστας (pâté) ή πάστας για επάλειψη (pâte à tartiner)(1) || 1 200 || 0% || 1.1.2013-31.12.2015

09.2784 || ex 1605 10 00 || 11 19 || Καβούρια των ειδών “King” (Paralithodes camchaticus), “Hanasaki” (Paralithodes brevipes), “Kegani” (Erimacrus isenbecki), “Queen” και “Snow” (Chionoecetes spp.), “Red” (Geryon quinquedens), “Rough stone” (Neolithodes asperrimus), Lithodes santolla, “Mud” (Scylla serrata), “Blue” (Portunus spp.), απλώς βρασμένα σε νερό και χωρίς όστρακα, έστω και κατεψυγμένα, σε άμεσες συσκευασίες καθαρού περιεχομένου 2 kg ή περισσότερο || 2 500 || 0% || 1.1.2013-31.12.2015

(1) Η ποσόστωση υπόκειται στις προϋποθέσεις που προβλέπονται στα άρθρα 291 έως 300 του κανονισμού (EΟΚ) αριθ. 2454/93).

(2) Η ποσόστωση δεν χορηγείται για τα προϊόντα τα οποία προορίζονται αποκλειστικά για μία ή περισσότερες από τις ακόλουθες επεξεργασίες:

καθαρισµός, εκσπλαχνισμός, αφαίρεση της ουράς, αφαίρεση της κεφαλής,

τεμαχισμός, (εκτός από τον τεμαχισμό σε κύβους, τον τεμαχισμό σε φιλέτα, την παραγωγή πλευρών (flaps), τον τεμαχισμό κατεψυγμένων συσσωματωμένων φιλέτων ή το διαχωρισμό κατεψυγμένων συσσωματωμένων φιλέτων),

δειγµατοληψία, διαλογή,

σήµανση,

συσκευασία,

διατήρηση με απλή ψύξη,

κατάψυξη,

βαθεία ψύξη,

απόψυξη,

διαχωρισμός.

Η ποσόστωση δεν χορηγείται για τα προϊόντα που πρόκειται να υποστούν εργασίες ή επεξεργασίες οι οποίες παρέχουν το δικαίωμα της ποσόστωσης, αν οι εργασίες ή επεξεργασίες αυτές γίνονται στο επίπεδο της λιανικής πώλησης ή της παρασκευής έτοιμων γευμάτων.

Η ποσόστωση διατίθεται μόνον για προϊόντα που προορίζονται για κατανάλωση από τον άνθρωπο.

(3) Τα προϊόντα που υπάγονται στους κωδικούς ΣΟ 0306 11 90 (κωδικός TARIC 10) και 0306 21 90 (κωδικός TARIC 10) δύνανται, με την επιφύλαξη της υποσημείωσης 2, να απολαύουν των ποσοστώσεων, εφόσον υποβάλλονται σε μια ή και στις δύο από τις εξής εργασίες: τεμαχισμός του κατεψυγμένου προϊόντος, υποβολή του κατεψυγμένου προϊόντος σε θερμική επεξεργασία, ώστε να καταστεί δυνατή η αφαίρεση ακαθαρσιών από το εσωτερικό του.

(4) Τα προϊόντα που υπάγονται στους κωδικούς ΣΟ1605 21 90 (κωδικοί TARIC 45 και 55) και 1605 29 00 (κωδικοί TARIC 50 και 60) με την επιφύλαξη της υποσημείωσης 2, δύνανται να απολαύουν των ποσοστώσεων εφόσον υποβάλλονται στην εξής εργασία: μεταποίηση των γαρίδων με τη χρησιμοποίηση αερίων συσκευασίας όπως ορίζονται στο παράρτημα I του κανονισμού (EΚ) αριθ. 1333/2008 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2008 για τα πρόσθετα τροφίμων[11].

(5) Σώμα του κεφαλόποδου ή καλαμαριού, χωρίς κεφάλι και χωρίς πλοκάμια.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΥΠΟΒΟΛΗ ΠΡΟΤΑΣΕΩΝ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ

1. ΟΝΟΜΑΣΙΑ ΤΗΣ ΠΡΟΤΑΣΗΣ

Πρόταση για κανονισμό του Συμβουλίου σχετικά με τη λήψη εμπορικών μέτρων ώστε να εξασφαλιστεί ο εφοδιασμός των μεταποιητών της ΕΕ με ορισμένα προϊόντα αλιείας από το 2013 έως το 2015

2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:

Κεφάλαιο και άρθρο: Τίτλος 1, κεφάλαιο 12, άρθρο 120

Ποσό εγγεγραμμένο στον προϋπολογισμό για το έτος 2012: € 19.171.200.000.

3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

¨ Η πρόταση δεν έχει δημοσιονομικές επιπτώσεις.

x Η πρόταση δεν έχει δημοσιονομικές επιπτώσεις στις δαπάνες, αλλά έχει τις ακόλουθες δημοσιονομικές επιπτώσεις στα έσοδα:

(εκατ. ευρώ, ένα δεκαδικό ψηφίο)

Γραμμή προϋπολο-γισμού || Εισόδημα[12] || Έτος 2013 || Έτος 2014 || Έτος 2015

Άρθρο 120 || Επίπτωση στους ιδίους πόρους || - 170/έτος || - 175,5/έτος || - 180,7/έτος

4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Προβλέπεται η πραγματοποίηση ελέγχων σχετικά με τον ειδικό προορισμό ορισμένων προϊόντων που καλύπτονται από τον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του Κοινοτικού Τελωνειακού Κώδικα.

5. ΑΛΛΕΣ ΠΑΡΑΤΗΡΗΣΕΙΣ

Η κυριότερη επίπτωση του κανονισμού είναι η απώλεια εσόδων για την Ευρωπαϊκή Ένωση. Με βάση τις πιο πρόσφατες ολοκληρωμένες στατιστικές (2010), η απώλεια εσόδων που προκύπτει από τον παρόντα κανονισμό εκτιμάται σε 170 εκατ. ευρώ για το πρώτο έτος της τριετούς περιόδου που αρχίζει το 2013. Οι εκτιμήσεις για το 2014 και το 2015 βασίζονται στην απώλεια εσόδων για το 2013, στην οποία προστέθηκε ποσοστό πληθωρισμού ύψους 3%.

Η απώλεια εσόδων για τα έτη 2013, 2014 και 2015 είναι καθαρά ποσά, , ήτοι ακαθάριστα ποσά ύστερα από μείωση ποσοστού 25% των δαπανών συγκέντρωσης.

Το προαναφερόμενο ποσό υπολογίστηκε με βάση τους δασμούς ΜΕΚ και την πλήρη αξιοποίηση των ποσοστώσεων. Αντιπροσωπεύει, επομένως, τη μέγιστη απώλεια εσόδων, δεδομένου ότι η Κοινότητα παραχωρεί ευνοϊκότερες εμπορικές προτιμησιακές ρυθμίσεις σε διάφορες ομάδες τρίτων χωρών (ΣΓΠ, ΣΓΠ+, ΖΕΣ) και ότι, κατά μέσον όρο, ο βαθμός χρησιμοποίησης των ποσοστώσεων για τα προϊόντα που υπόκεινται σε ποσοστώσεις είναι περίπου 75%.

Συνεπώς, η πραγματική απώλεια εσόδων τείνει να είναι μικρότερη (γύρω στα 47 εκατ. ευρώ), καθώς οι δασμοί ΜΕΚ δεν έχουν γενική ισχύ. Εκτιμάται ότι ο μέσος δασμός που επιβάλλεται στις εισαγωγές προϊόντων αλιείας στην ΕΕ είναι μικρότερος του 3% κατ' αξίαν, ενώ ο μέσος δασμός ΜΕΚ για προϊόντα αλιείας ανέρχεται σε 10,9%.

|| || || || || || || ||

|| ΠΡΟΤΑΣΗ ΓΙΑ ΠΟΣΟΣΤΩΣΕΙΣ ΕΠΙ ΤΩΝ ΕΙΣΑΓΩΓΩΝ ΙΧΘΥΩΝ 1.1.2013 - 31.12.2015 || || ||

|| ΕΚΤΙΜΗΣΗ ΤΗΣ ΘΕΩΡΗΤΙΚΗΣ ΑΠΩΛΕΙΑΣ ΕΣΟΔΩΝ (με βάση τα στοιχεία περί εισαγωγών του 2010) || || ||

|| || ||

|| || || || || || || ||

|| Πρόταση 2013 - 2015 (t) || || || || || || ||

Περιγραφή προϊόντος || Δασμός ΜΕΚ (%) || Ποσοστωτικός δασμός (%) || Εισαγωγές EΕ27 από χώρες εκτός ΕΕ το 2010 || Θεωρητική ||

|| (ή εκτιμώμενος μέσος όρος όταν ισχύουν διαφορετικοί δασμοί) || || || || απώλεια ||

|| || || || εσόδων ||

|| || Ποσότητα || Αξία || Αξία ανά μονάδα || σε € ||

|| || || || (σε τόνους) || ( 000 € ) || ( € / τόνο) || ||

|| || || || || || || ||

Μπακαλιάρος (Gadus morhua, Gadus ogac, Gadus macrocephalus), και ψάρια του είδους Boreaogadus saida, με εξαίρεση τα συκώτια, αυγά και σπέρματα, νωπός, διατηρημένος με απλή ψύξη ή κατεψυγμένος, για μεταποίηση || 60.000 || 12% || 0% || 56.842 || 141.448 || 2.488 || 17.916.780 ||

Μπακαλιάρος (Gadus morhua, Gadus ogac, Gadus macrocephalus) και ψάρια του είδους Boreogadus saida, αλατισμένα ή σε άλμη, αλλά όχι αποξηραμένα ή καπνιστά, για μεταποίηση || 2.600 || 13% || 0% || 3.371 || 12.456 || 3.695 || 1.248.926 ||

Μπακαλιάρος (Gadus morhua. Gadus macrocephalus), κατεψυγμένα φιλέτα και κατεψυγμένο κρέας, για μεταποίηση || 23.000 || 7,5% || 0% || 20.000 || 74.116 || 3.706 || 6.392.505 ||

Γρεναδιέρος της Ν. Ζηλανδίας (Macruronus spp.), κατεψυγμένα φιλέτα και άλλο κατεψυγμένο κρέας, για μεταποίηση || 20.000 || 11,2% || 0% || 30.963 || 48.350 || 1.562 || 3.497.852 ||

Γαρίδες των ειδών Pandalus borealis και Pandalus jordani, έστω και με το όστρακό τους, νωπές, διατηρημένες με απλή ψύξη ή κατεψυγμένες, που προορίζονται για μεταποίηση || 38.300 || 20% || 0% || 20.627 || 110.586 || 5.361 || 41.066.988 ||

Γαρίδες του είδους Penaeus Vannamei, έστω και με το όστρακό τους, νωπές, διατηρημένες με απλή ψύξη ή κατεψυγμένες, που προορίζονται για μεταποίηση || 20.000 || 12% || 0% || 305.580 || 1.623.166 || 5.312 || 12.748.224 ||

Μερλούκιος (Merluccius spp. με εξαίρεση τα είδη Merluccius merluccius, Urophycis spp.) και Κοκκινοφίδιο (Genypterus blacodes), κατεψυγμένος, για μεταποίηση || 12.000 || 15% || 0% || 9.837 || 21.408 || 2.176 || 3.917.292 ||

Μερλούκιος (Merluccius productus), κατεψυγμένα φιλέτα και άλλο κρέας για μεταποίηση || 12.000 || 6,1% || 0% || 10.986 || 18.651 || 1.698 || 1.242.721 ||

Γαύρος (Engraulis anchoita), αλατισμένος ή σε άλμη, αλλά όχι αποξηραμένος ή καπνιστός, για μεταποίηση || 1.500 || 10% || 0% || 2.137 || 3.920 || 1.834 || 275.152 ||

Ρέγγες (Clupea harengus, Clupea pallasii), βάρους άνω των 100γρ. ανά τεμάχιο ή πλευρά ρέγγας βάρους άνω των 50γρ. ανά τεμάχιο, με εξαίρεση τα συκώτια, τα αυγά και σπέρματα, για μεταποίηση || 15.000 || 15% || 0% || 14.770 || 8.955 || 606 || 1.364.167 ||

Ρέγγες, με καρυκεύματα και/ή ξίδι, σε άλμη, ή για μεταποίηση || 10.000 || 20% || 6% || 16.452 || 20.181 || 1.227 || 1.717.323 ||

Φιλέτα γνωστά ως «κόντρα φιλέτα» τόνου και παλαμίδας, για μεταποίηση || 20.000 || 24% || 0% || 33.153 || 122.560 || 3.697 || 17.744.638 ||

Καραβίδες (Palinurus spp., Panulirus spp., Jasus spp.), ζωντανές, διατηρημένες με απλή ψύξη, κατεψυγμένες, για μεταποίηση || 200 || 12,5% || 6% || 189 || 2.899 || 15.339 || 199.402 ||

Σώματα καλαμαριών (Ommastrephes spp. — με εξαίρεση τα είδη Ommastrephes sagittatus —, Nototodarus spp., Sepioteuthis spp.) και Illex spp., κατεψυγμένοι, με το δέρμα και τα πτερύγια, για μεταποίηση || 45.000 || 8% || 0% || 27.935 || 80.184 || 2.870 || 10.333.360 ||

Καλαμάρια (Ommastrephes spp. — με εξαίρεση τα είδη Ommastrephes sagittatus —, Nototodarus spp., Sepioteuthis spp.) και Illex spp., κατεψυγμένα ολόκληρα, με τα πλοκάμια και τα πτερύγια, για μεταποίηση || 2.000 || 8% || 0% || 1.589 || 2.061 || 1.297 || 207.527 ||

Γάδος της Αλάσκας (Theragra chalcogramma), κατεψυγμένα φιλέτα και άλλο κρέας, για μεταποίηση || 260.000 || 11,2% || 0,0% || 216.956 || 523.033 || 2.411 || 70.201.889 ||

Σουρίμι, κατεψυγμένο, για μεταποίηση || 40.000 || 14,2% || 0% || 37.724 || 77.191 || 2.046 || 11.622.439 ||

Κόκκινος λουτιάνος (Lutjanus purpureus), νωπός, διατηρημένος, που προορίζεται για μεταποίηση || 1.500 || 15% || 0% || 1.466 || 3.297 || 2.249 || 506.020 ||

Πλυμμένα αυγά ψαριών, νωπά, διατηρημένα με απλή ψύξη ή κατεψυγμένα,, αλατισμένα ή σε άλμη || 10.000 || 10,5% || 0% || 9.076 || 43.795 || 4.825 || 5.066.632 ||

Πλυμμένα αυγά ψαριών, απαλλαγμένα από τις συναφείς ίνες και σπλάχνα, και απλώς αλατισμένα ή σε άλμη, που προορίζονται για μεταποίηση || 5.000 || 20% || 0% || 3.049 || 55.335 || 18.149 || 18.148.573 ||

Σολομοί Ειρηνικού (Oncorhynchus spp.), που προορίζονται για τη μεταποιητική βιομηχανία για την παρασκευή πάστας (pâté) ή πάστας για επάλειψη (pâte à tartiner) || 1.200 || 5,5% || 0% || 876 || 4.092 || 4.671 || 308.301 ||

Καβούρια των ειδών “King” (Paralithodes camchaticus), “Hanasaki” (Paralithodes brevipes), “Kegani” (Erimacrus isenbecki), “Queen” και “Snow” (Chionoecetes spp.), “Red” (Geryon quinquedens), “Rough stone” (Neolithodes asperrimus), Lithodes santolla, “Mud” (Scylla serrata), “Blue” (Portunus spp.), απλώς βρασμένα σε νερό και χωρίς όστρακα, έστω και κατεψυγμένα, σε άμεσες συσκευασίες καθαρού περιεχομένου 2 kg ή περισσότερο || 2.500 || 8% || 0% || 1.979 || 14.716 || 7.436 || 1.487.216 ||

ΓΕΝΙΚΟ ΣΥΝΟΛΟ || δ.ε || δ.ε || δ.ε || δ.ε || δ.ε || δ.ε || 227.213.927 ||

[1] Βλ. περισσότερες πληροφορίες όσον αφορά τη μεταρρύθμιση της ΚΑΠ, μεταξύ άλλων στις προτάσεις της Επιτροπής, εκτίμηση επιπτώσεων: http://ec.europa.eu/fisheries/reform/index_el.htm:

[2] ΕΕ L 291 της 07.11.2009, σ. 8.

[3] ΕΕ L 17 της 21.01.2000, σ. 22.

[4] ΕΕ L 349 της 31.12.2011, σ. 1.

[5] ΕΕ …

[6] ΕΕ L 291 της 07.11.2009, σ. 8.

[7] ΕΕ L 17 της 21.01.2000, σ. 22.

[8] COM/2011/0416 τελικό.

[9] ΕΕ L 349 της 31.12.2011, σ. 1.

[10] ΕΕ L 253 της 11.10.1993, σ. 1.

[11] ΕΕ L 354 της 31.12.2008, σ. 16.

[12] Όσον αφορά τους παραδοσιακούς ιδίους πόρους (γεωργικές εισφορές, εισφορές για τη ζάχαρη, δασμούς), τα αναγραφόμενα ποσά πρέπει να είναι καθαρά, δηλ. τα ακαθάριστα ποσά μετά την αφαίρεση του 25% για τα έξοδα είσπραξης.